বিশ্ববিদ্যালয়ের সাতটি ইউনিটের এ ও ডি ইউনিটের চারটি অনুষদে কৃষি বিষয়ে পড়ানো হয়। ‘এ’ ইউনিটে কৃষি, ভেটেরিনারি, কৃষি অর্থনীতি ও গ্রামীণ সমাজবিজ্ঞান ও মাৎস্যবিজ্ঞান অনুষদ এবং ‘ডি’ ইউনিটের কৃষি প্রকৌশল ও কারিগরি অনুষদের বিএসসি ইন অ্যাগ্রিকালচার ইঞ্জিনিয়ারিং ও বিএসসি ইন ফুড প্রসেস অ্যান্ড ইঞ্জিনিয়ারিং পড়ানো হয়। এসএসসি ও এইচএসসি পরীক্ষায় চতুর্থ বিষয় বাদে সমষ্টিগতভাবে জিপিএ ৬.৫০ ও আলাদাভাবে ৩.০০ থাকলেই আবেদন করতে পারবেন। হাজী দানেশ বিজ্ঞান ও প্রযুক্তি বিশ্ববিদ্যালয়ে কৃষি ইউনিটের পরীক্ষা হবে ১৮-২১ ডিসেম্বরের মধ্যে। ‘এ’ ইউনিটের পরীক্ষায় পদার্থবিদ্যায় ২৫, রসায়নে ২৫, জীববিজ্ঞানে ২৫ ও ইংরেজিতে ২৫ নম্বরের এমসিকিউ থাকে। ‘ডি’ ইউনিটে পদার্থবিদ্যায় ২৫, রসায়নে ২৫, গণিতে ২৫ ও ইংরেজিতে ২৫ নম্বর মিলে ১০০ নম্বরের ভর্তি পরীক্ষা হয়। এ ছাড়া রাজশাহী বিশ্ববিদ্যালয়, খুলনা বিশ্ববিদ্যালয়, মাওলানা আবদুল হামিদ খান ভাসানী বিজ্ঞান ও প্রযুক্তি বিশ্ববিদ্যালয়ে রয়েছে কৃষি বিষয়ে পড়ার সুযোগ।